## 2.2. Rakentaminen

Liiteri-tietopalvelusta on saatavilla tilasto uudisrakennuksista rakennustyypeittäin. Vuoden 2019 tilaston mukaan uudisrakennusten lukumäärä Mikkelissä oli 171 rakennusta ja kokonaiskerrosala 19 994 m2. Lukumäärällisesti noin 60 % kuului luokkaan muut rakennukset, 25 % luokkaan asuinrakennukset ja 10 % luokkaan vapaa-ajan asunnot. Muut rakennukset saattavat olla esimerkiksi piharakennuksia.

Kokonaiskerrosala muutettiin tonneiksi käyttämällä Raimo Liljan ja Juha Kärkkäisen purkujäteselvityksessä (<https://cityloops.metabolismofcities.org/library/989983/>) laskettuja ominaisjätemääriä neljästä Mikkelissä puretusta julkisesta rakennuksesta. Määrät todennäköisesti yliarvioivat selvästi ainakin betonin määrän ainakin puurakenteisten omakotitalojen osalta. Toisaalta tässä tapauksessa betoni sisältää myös tiilen, eli tiilitaloissa arvio voi olla oikean suuntainen.

Taulukko 1. Materiaalit tonneina Mikkelin uudisrakennuksissa (2019). Kokonaiskerrosala on muutettu tonneiksi käyttämällä purkujäteselvityksen materiaalikohtaisia ominaisjätemääriä eli samoja arvoja kuin rakennuskannan materiaalien laskemisessa.

|  |  |  |
| --- | --- | --- |
|  | Neljän rakennuksen keskiarvot t/m2 | Materiaalit uudisrakennuksissa t |
| **Aluminium (metals)** | 0,038 | 752 |
| **Bitumen/ Asphalt** | 0,005 | 92 |
| **Bricks** |  | 0 |
| **Concrete** | 1,649 | 32977 |
| **Glass** | 0,000 | 0 |
| **Gypsum** | 0,000 | 8 |
| **Insulation** | 0,006 | 121 |
| **Iron (Steel)** |  | 0 |
| **Sand&gravel** |  | 0 |
| **Soil** | 0,010 | 200 |
| **Timber** | 0,091 | 1825 |
| **Yhteensä** | 1,799 | 35975 |